**ШЕШІМ**

 **ҚАЗАҚСТАН РЕСПУБЛИКАСЫ АТЫНАН**

« » қаңтар 2015 жыл Қызылорда қала

Қызылорда қалалық соты, құрамында: төрағалық етуші судья Ж, хатшылықта Е. қатысуында, 19 қаңтар 2015 жылы Қызылорда қаласында өзінің ашық сот отырысында талапкер С.қатысуымен талапкер Б. жауапкер Қ. некені бұзу туралы талап арызы бойынша азаматтық ісін қарап, соттың

а н ы қ т а ғ а н ы :

Сотқа талапкер С. жауапкер Қ. арадағы заңды некені бұзу туралы талап арыз беріп, талап арызында жауапкермен тұрмыс құрып, заңды неке ...08.1992 жылы тіркелген. Араларында ортақ балалары жоқ, жауапкермен жанұялық өмірлері жараспаған, бірге тұруға ешқандай мүмкіншілік болмай, дәм тұзы жараспай жауапкер 1994 жылы кетіп қалған. Ортақ мүліктері де болмаған, содан 20 жылдан бері жауапкерден мүлдем хабарсыз екенін көрсетіп, басқа отбасы құрғанын осы неке бұзылмағандықтан екінші әйелімен некесін заңдастыра алмай жүргенін көрсетіп, соттан жауапкермен татуласуға мерзімі берместен, араларындағы тіркелген заңды некені бұзуды сұраған.

Талапкер сот отырысында өз талап арызын қуаттап, талап арызды қанағаттандыруды сұрады.

Жауапкер сот отырысына келе алмайтыны жөнінде, сол себепті істі оның қатысуынсыз қарауды және талап арызбен толық келісетінін, талапкермен 21 жылдай бірге тұрмайтынын, татуласуға мерзім берместен некені бұзуды сұрап сотқа арыз түсірді.

Қазақстан Республикасы АІЖК-нің 187 бабы 5 тармағына сай тараптар соттан істі олардың қатысуынсыз қарау және оларға шешімнің көшірмесін жіберу туралы жазбаша өтінуге құқылы. Егер бұл істің мән-жайлары бойынша қажет болса, сот тараптардың сот отырысына қатысуын міндетті деп тани алады.

Сондықтан сот істі жауапкердің қатысуынсыз қарауды шешті.

Сот, тараптардың түсініктерін тыңдап, іс құжаттарын зерттеп, дәлелдемелерді бағалап, Қазақстан Республикасының АІКЖ-нің 49-бабына сәйкес, жауапкердің талап қоюды тануын қабылдауға жатады, ал талапкердің талап арызы төмендегі негіздермен қанағаттандырылуға жатады деп санайды.

Қазақстан Республикасы «Неке (ерлі зайыптылық) және отбасы туралы» Кодексінің 19-бабының 1-тармағына және 21-бабының 1- тармағына сай, егер сот, ерлі-зайыптыларды бірлесіп тұруға, отбасын сақтауға мүмкіндік жоқ деп тапса, неке бұзылуға жатады. Кәмелетке толмаған ортақ балалары бар ерлі-зайыптылардың некені (ерлі зайыптылықты) бұзуға өзара келісімі болған кезде, ерлі-зайыптылардың бір-біріне мүліктік және өзге де талаптары болмаған кезде сот некені (ерлі зайыптылықты) бұзу себептерін анықтамастан некені (ерлі зайыптылықты) бұзуы мүмкін.

Сот жақтардың түсініктерінен, олардың бірлесіп 21 жылдан артық бірге тұрып іс жүзінде ортақ шаруашылық жүргізбейтіндерін, одан әрі бірлесіп өмір сүруі және отбасын сақтауы мүмкін еместігін, ортақ балалары жоқтығын анықтады, ерлі-зайыптылар өзара неке бұзуға келісіп отыр. Сот алдына ерлі-зайыптылардың бір-біріне мүліктік және өзге де талаптары қойылмады.

Мұндай жағдайда ерлі-зайыптылардың арасындағы заңды неке бұзылуға жатады.

Сот, тараптардың арасындағы некені бұзуға жатады деп қорытады.

Некені бұзу туралы куәлік берерде сот шығынын төлеуді талапкерге жүктеген дұрыс деп санайды.

Жоғарыдағылардың негізінде, Қазақстан Республикасының «Неке (ерлі-зайыптылық) және отбасы туралы» Кодексінің 18-21 баптарын, Азаматтық Іс Жүргізу Кодексінің 217-221 баптарын басшылыққа ала отырып, сот

 ш е ш і м е т т і :

С. пен Б.-ның арасындағы №..... санды жазумен Қызылорда қаласы, Қызылорда қалалық АХАТ бөлімінде тіркелген заңды неке бұзылсын.

Некені бұзу туралы куәлік берерде талапкер С. 2 973 (екі мың тоғыз жүз жетпіс үш) теңге мемлекеттік баж салығы өндірілсін.

Неке шешім заңды күшіне енген күннен бастап тоқтатылады.

 Шешімге наразы жақтар осы сот арқылы шешім көшірмелері тапсырылған күннен бастап он бес күн ішінде Қызылорда облыстық сотына апелляциялық тәртіппен шағым беруі немесе прокурор наразылық келтіруі мүмкін.

**Төрағалық етуші судья: Ж.**